**Paramore** on yhdysvaltalainen rockyhtye, joka perustettiin Tennesseessä vuonna 2004. Vuonna 2008 yhtye oli ensimmäistä kertaa Grammy-ehdokkaana. Yhtyeen nykyiseen kokoonpanoon kuuluvat laulaja Hayley Williams, rumpali Zac Farro ja kitaristi Taylor York. Yhtye on julkaissut kuusi studioalbumia: *All We Know Is Falling* (2005), *RIOT!* (2007), *Brand New Eyes* (2009), *Paramore* (2013), *After Laughter* (2017) ja *This Is Why* (2023).

Yhtyeen historia
----------------

### 2002–2004: Yhtyeen perustaminen

Yhtyeen laulaja Hayley Williams muutti 13-vuotiaana vuonna 2002 Mississippistä Tennesseehen. Siellä hän tapasi veljekset Josh ja Zac Farron. Williams kävi tuolloin yksityiskoulua. Melkein heti muuttonsa jälkeen Williams alkoi käydä laulutunneilla Brett Manningin kanssa.

Ennen Paramoren perustamista Williams ja basisti Jeremy Davis soittivat cover-yhtyeessä. Samaan aikaan Farron veljekset olivat soitelleet ja harjoitelleet yhdessä koulun jälkeen. Myöhemmin perustetun Paramoren muut jäsenet taas suhtautuivat "hermostuneesti koko naisasiaan", joka siis koski Williamsin valitsemista laulajaksi. He olivat kuitenkin niin läheiset ystävykset, että Williams alkoi kirjoittaa kappaleita heille ja yhteistyö toimi hyvin.

Vuonna 2004 yhtye koostui seuraavista jäsenistä: Josh Farro (kitara/taustalaulu), Zac Farro (rummut), Jeremy Davis (basso) ja Hayley Williams (laulu). Myöhemmin Williamsin naapuri Jason Bynum kävi koe-esiintymisessä, ja hänet valittiin soittamaan kitaraa. Williamsin mukaan yhtyeen nimi Paramore tulee siitä, että yhden heidän kaverinsa äidin tyttönimi oli Paramore, ja se kuulosti heidän mielestään hyvältä nimeltä.

Alun perin Hayley Williamsilla oli levytyssopimus Atlantic Recordsin kanssa sooloartistina vuonna 2003. Levy-yhtiön alkuperäinen suunnitelma oli tehdä hänestä poplaulaja, mutta Williams vastusti sitä sanoen, että hän halusi soittaa vaihtoehtorockia ja halusi yhtyeensä mukaan. Levy-yhtiön johtohenkilöstö päätti tehdä hänen toiveidensa mukaan ja antoi hänelle mahdollisuuden näyttää, mitä hän haluaa.

Kappale "Conspiracy" oli ensimmäinen koko yhtyeen yhteistä käsialaa oleva kappale*lähde?* ja oli myöhemmin mukana heidän debyyttialbumillaan. Paramore teki levytyssopimuksen huhtikuussa 2005 Fueled by Ramenin kanssa.

### 2005–2006: *All We Know Is Falling*

*Pääartikkeli: All We Know Is Falling*
Paramore matkusti takaisin Orlandoon, Floridaan, kirjoittamaan ja äänittämään uutta musiikkia, mutta pian tämän jälkeen basisti Jeremy Davis päätti jättää yhtyeen henkilökohtaisista syistä. Muut Paramoren jäsenet jatkoivat kappaleiden kirjoittamista suunnittelemalleen *All We Know* -albumille. Yhtye päätti kuitenkin myöhemmin, että albumin nimeksi tulisikin *All We Know Is Falling*. Williams on kertonut, että "sohva kyseisen albumin etukannessa kuvastaa Jeremyn lähtöä; sen varjot sekä se, että sohvalla ei istu ketään kuvastaa tunnetta, kun Jeremy päätti lähteä, sillä meille kaikille tuli tunne, että sohvalle jäi yksi ylimääräinen paikka". Kiertueiden ajaksi Paramoren jäsenet päättivät ottaa mukaan basisti John Hembreen. Oltuaan viisi kuukautta poissa Davis päätti kuitenkin palata takaisin yhtyeeseen, jolloin Hembree lähti yhtyeestä.

Paramoren debyyttialbumi *All We Know Is Falling* julkaistiin 26. heinäkuuta 2005 Yhdysvalloissa. Paramore julkaisi kappaleen "Pressure" ensimmäisenä singlenään. Kappaleeseen tehtiin myös musiikkivideo, jonka ohjasi Shane Drake, mutta single ei menestynyt hyvin. Heinäkuussa kappale "Emergency" julkaistiin Paramoren toisena singlenä, jonka videon ohjasi jälleen Shane Drake. Kolmas single, "All We Know" julkaistiin melko pian tämän jälkeen. Tähänkin kappaleeseen kuvattiin musiikkivideo.*lähde?*

Vuoden 2006 helmikuussa Williams esiintyi October Fall -nimisen yhtyeen kappaleessa "Keep Dreaming Upside Down".

Paramore teki cover-version Foo Fighters -yhtyeen kappaleesta "My Hero" elokuvan *Superman Returns* soundtrack-albumille *Sound of Superman*, joka julkaistiin 26. kesäkuuta 2006.

Paramoren ensimmäinen Yhdysvaltain-rubriikkikonsertti alkoi 2. elokuuta 2006. Vuonna 2006 he olivat ehdolla "Best New Band" -kategoriassa ja Williams äänestettiin toiseksi "Sexiest Female" -listalla Britannian *Kerrang!*-lehdessä.*lähde?*

### 2007–2008: *RIOT!* ja muut projektit

Laulaja Hayley Williams (keskellä) ja kitaristi Taylor York (oikealla) esiintymässä Vancouverissa, Kanadassa heinäkuussa 2007.
Vuoden 2007 huhtikuussa Williams teki yhteistyötä The Chariot -yhtyeen kanssa kappaleessa "Then Came to Kill".*lähde?*

Paramore alkoi levyttää toista studioalbumiaan tammikuussa 2007, joka kantaa nimeä *RIOT!*. Albumi valmistui maaliskuussa, tosin ilman yhtyeen tuon aikaista kitaristia Hunter Lambia (joka lähti yhtyeestä aikaisin 2007 mentyään naimisiin); ilman Lambia toinen kitaristi Farro soitti molemmat kitaraosuudet levytyksen ajan. Taylor York, joka oli ollut samassa yhtyeessä Farron veljesten kanssa ennen kuin nämä kaksi tapasivat Williamsin, tuli uudeksi kitariksi.

*RIOT!* julkaistiin 12. kesäkuuta 2007 Yhdysvalloissa. *RIOT!* sijoittui sijalle 20 *Billboard 200* -listalla ja Isossa-Britanniassa sijalle 24, ja sitä myytiin 44 000 kappaletta ensimmäisellä viikollaan Yhdysvalloissa. Albumin ensimmäinen single "Misery Business" julkaistiin 21. kesäkuuta 2007. Williams on itse todennut singlen sanoista seuraavanlaisesti: "enemmän rehellinen kuin mikään kappale, mitä olen koskaan kirjoittanut, ja yhtyeen pojat täsmäsivät kappaleen tunteisiin musikaalisesti."

Vuonna 2007 Paramore teki debyyttilive-esiintymisensä TV:ssä esittäen *RIOT!*-albumiltaan toisen singlen "Hallelujah". Kyseinen single julkaistiin 30. heinäkuuta 2007. 8. lokakuuta 2007 Paramore esitti "Misery Business" kappaleen livenä *Late Night with Conan O'Brien* TV-ohjelmassa.*lähde?*

11. lokakuuta 2007 yhtyeen *RIOT!* albumin kolmannen singlen "Crushcrushcrush" musiikkivideo teki esitettiin ensimmäisen kerran Yhdysvalloissa TV:ssä. Single julkaistiin 19. marraskuuta 2007 Yhdysvalloissa sekä Isossa-Britanniassa, mutta se oli kuunneltavana jo 12. marraskuuta.

Vuonna 2008 Paramore oli ehdokkaana "Best New Artist" -kategoriassa Grammy-palkintogaalassa, mutta sen voitti Amy Winehouse. Helmikuussa 2008 aloitti kiertueensa Euroopassa, Paramore palasi takaisin kotikaupunkiinsa Frankliniin, Tennesseehen tehdäkseen musiikkivideon *RIOT!* albuminsa neljännelle singlelle "That's What You Get", joka julkaistiin 24. maaliskuuta 2008.*lähde?*

7. toukokuuta 2008 Williams ilmoitti MTV:llä esitettävässä TRL -ohjelmassa yhtyeen työstävän uutta albumia ja toivoi sen ilmestyvän seuraavana kesänä. 19. toukokuuta 2008 Paramore ilmoitti kotisivuillaan lähtevänsä taas uudelle kiertueelle nimeltään *The Final RIOT!*. Kiertue alkoi 25. heinäkuuta ja loppui 1. syyskuuta 2008.*lähde?*

Ihastuttuaan Houkutus-kirjasarjaan Hayley Williams tarjosi yhtyeen kappaleita kirjan elokuvafilmatisointiin. Prosessi ei ollut helppo, mutta kun Williams tapasi muutamia ihmisiä, kappaleet "Decode" ja "I Caught Myself" pääsivät Twilight-soundtrackille ja -elokuvaan. "Decode" oli elokuvan pääsoundtrack. "Decode" julkaistiin 1. lokakuuta 2008 Stephenie Meyerin kotisivuilla. Videota alettiin kuvata 13. lokakuuta ja se nähtiin ensi kertaa 3. marraskuuta 2008. Hot Topic järjesti kuuntelujuhlat soundtrackia varten 24. lokakuuta 2008, ja itse albumi julkaistiin 4. marraskuuta 2008 nimellä *Twilight: Original Motion Picture Soundtrack*. Borders julkaisi eksklusiivisen videon, missä Paramore esitti kappaleen "Decode" akustisena versiona.*lähde?*

Williams on kertonut kuuluvansa kirjasarjan ihailijoihin ja on sanonut:

> »*"Houkutus on ensimmäinen kirjasarja, jonka olen koskaan lukenut. En niinkään pitänyt Harry Potter -kirjoista, vaikka rakastankin niistä tehtyjä elokuvia. Houkutus todella sai huomioni ja on pitänyt sen. Olen todella innoissani näkemään, millainen tämä kirja on elokuvana ja innoissani myös siitä, että meidän yhtyeemme saa olla osa tätä ilmiötä. Valitsin nimeksi "Decode", koska laulu rakentaa jännitettä, vaikeuksia, vihaa ja hämmennystä Bellan ja Edwardin välille. Bellan mieli on ainoa, jota Edward ei voi lukea ja minusta tuntuu, että se on iso osa ensimmäistä kirjaa ja se on yksi este heille voitettavaksi. Se on yksi jännite, joka tekee kirjan vieläkin paremmaksi."*
> -Hayley Williams» 
> 
> 

Paramore julkaisi 25. marraskuuta 2008 live-DVD:n *The Final Riot!*, joka sisältää Chicagon Congress Theaterissa 12.8.2008 taltioidun konsertin ja "40 Days of Riot!" -kiertuedokumentin.*lähde?*

### 2009–2010: *Brand New Eyes* ja kiertueet

Paramore esiintymässä *Brand New Eyes* - kiertueellaan vuonna 2009.
Tammikuussa 2009 Josh Farro puhui yhtyeen tulevasta kolmannesta studioalbumistaan. Farro sanoi: "Me pyrimme levyttämään levymme Nashvillessa. Uskon, että kun kirjoitamme kappaleita siellä, se inspiroi meitä. Helpompaa se myös olisi, sillä siellä voimme nukkua omissa sängyissämme öisin, muuten kuin hotelleissa jokuset 300 päivää vuodesta! Emme ole vielä varmoja, kuka tulee tuottamaan albumimme. Me teimme "Decoden" Rob Cavallon kanssa, mikä oli hyvä kokemus, mutta aiomme vielä katsella emmekä tee yhtäkään päätöstä ennen kuin meillä on monia lauluja purkissa ja tiedämme, mitä etsimme. Me nautimme live-esiintymisestämme ja me haluamme tuottajan, joka voi ottaa kiinni siitä."*lähde?*

Paramore kirjoitti ja sai äänitettyä kolmannen studioalbuminsa *Brand New Eyes* vuoden 2009 alussa. Albumi julkaistiin 29. syyskuuta 2009.*lähde?* Se debytoi Billboard Top 200 -listan kakkossijalla. Albumin ensimmäinen single, "Ignorance", julkaistiin 7. heinäkuuta 2009 ja sen virallinen musiikkivideo julkaistiin 13. elokuuta 2009.*lähde?*

Paramore ilmoitti kotisivuillaan järjestävänsä kiertueen, joka kulkee ympäri Yhdysvaltoja. Kiertue alkoi 29. syyskuuta 2009 (uuden albumin julkaisupäivänä) ja loppui 1. marraskuuta 2009 heidän kotikaupunkiinsa. Ensimmäisen pysähdyspaikan aikana Hayley Williamsin laulaessa kappaletta "Decode" hän tiputti mikrofonin kolmannen kertosäkeistön jälkeen, sillä oli menettänyt äänensä. Hän antoi yleisön hoitaa lopun kappaleen. 2. lokakuuta 2009 julkistettiin tieto, että Williams oli sairastunut kurkunpään tulehdukseen.*lähde?*

23. marraskuuta 2009 kolmannelta *Brand New Eyes* albumilta julkaistiin uusi single "Brick by Boring Brick". Sen musiikkivideo kuvattiin Los Angelesissa 8. lokakuuta 2009. Paramore ilmoitti myös, että he tekevät Euroopan kiertueen, joka alkoi Helsingin Jäähallilta 29. marraskuuta 2009. Show’ssa nähtiin lämmittelijäyhtyeitä kolme kappaletta. Paramore vieraili myös MTV:n televisio-ohjelmassa MTV Unplugged.

Yhtye ilmoitti alkuvuodesta 2010 julkaisevansa uuden singlen "The Only Exception", *Brand New Eyes* -albumiltaan. Kappaleeseen kuvattiin myös musiikkivideo, joka julkaistiin 17. helmikuuta 2010. Poikkeuksellisesti Suomessa kolmantena singlenä julkaistiin "Playing God" ja "The Only Exception" vasta neljäntenä singlenä.*lähde?*

Keväällä 2010 yhtye teki kiertueen, joka alkoi Japanista ja päättyi Filippiineille. Yhtyeen soolokitaristi Josh Farro ilmoitti jäävänsä pois kiertueelta hääsuunnitelmiensa takia. Rytmikitaristi Taylor Yorkin veli Justin York paikkasi Farroa väliaikaisesti kiertueen ajan. Paramore tukee Green Daytä heidän kiertueellaan nimeltään *Stadium Tour* kahdessa paikassa, Dublinissa ja Pariisissa.*lähde?*

Kesällä 2010 Paramore esitteli uuden kiertuejäsenensä Jonathan Howardin, joka soittaa kitaraa ja tekee muita erikoisäänitehosteita keikkojen aikana. Williams on kertonut, ettei Howard liity Paramoren viralliseksi jäseneksi, vaan on ikään kuin "harjoittelija" yhtyeessä. Paramoren on arveltu esiintyneen yli miljoonalle ihmiselle vuoden 2010 aikana. Laulaja Williams kuvaileekin vuoden olleen hurja.*lähde?*

Paramore voitti parhaan vaihtoehtoyhtyeen palkinnon MTV Europe Music Awards -palkintogaalassa 7. marraskuuta 2010 Madridissa. Palkintoa vastaanottamassa olivat Williams ja Davis.*lähde?*

2. joulukuuta 2010 yhtye ilmoitti kotisivullaan järjestävänsä kiertueen Etelä-Amerikassa. Kiertue alkoi 16. helmikuuta 2011 ja päättyi 4. maaliskuuta 2011. Taylor York kertoi MTV:n haastattelussa, että Paramore aikoo pitää taukoa kiertueen jälkeen ja äänittää uutta albumia.

### 2011–2015: Paramore ilman Farron veljeksiä

18. joulukuuta 2010 Paramore ilmoitti yhtyeen virallisilla sivuilla, että Farron veljekset, kitaristi Josh ja rumpali Zac, jättävät yhtyeen. Viestissä yhtyeeseen jääneet jäsenet kertoivat, etteivät olleet yllättyneitä päätöksestä, koska viimeisen vuoden ajan veljekset olivat vaikuttaneet siltä, etteivät enää viihtyneet yhtyeessä. Ilmoituksessa kerrottiin myös, että jäljelle jääneet jäsenet jatkavat yhdessä.

7. tammikuuta 2011 MTV-kanavan haastattelussa Hayley Williams kertoi, että yhtye julkaisee tänä vuonna uutta musiikkia. 7. kesäkuuta 2011 yhtye julkaisi singlen nimeltä "Monster". Se sisältyy myös *Transformers: Kuun pimeä puoli* -elokuvan soundtrackille, joka julkaistiin 14. kesäkuuta 2011.

9. kesäkuuta 2011 Hayley Williams ilmoitti yhtyeen aloittaneen uusien kappaleiden tekemisen, ja uuden albumin oli tarkoitus ilmestyä alkuvuodesta 2012. 5. syyskuuta Williams ilmoitti yhtyeen julkaisevan uuden kappaleen, nimeltään "Renegade". Se äänitettiin samaan aikaan "Monster"-kappaleen kanssa.

11. lokakuuta 2011 Paramore ilmoitti julkaisevansa kolme uutta kappaletta seuraavan kolmen kuukauden aikana vuoden 2011 loppuun mennessä. Yhtye julkaisi vain kotisivuillaan myynnissä olevan *Singles Club* -paketin, johon sisältyy yhtyeen uudet kappaleet. Kappale "Hello Cold World" julkaistiin 7. marraskuuta ja "In the Mourning" 5. joulukuuta 2011.

Paramore aloitti heinäkuussa 2012 kappaleiden äänittämisen uudelle albumille tuottaja Justin Meldal-Johnsenin kanssa. Yhtye ilmoitti kotisivuillaan 6. joulukuuta 2012 uuden albumin nimeksi tulevan *Paramore*, ja että se julkaistaan 9. huhtikuuta 2013. Ensimmäisenä singlenä albumilta julkaistiin kappale "Now". Albumin toisena singlenä julkaistiin maaliskuussa 2013 kappale "Still into You".

### 2015–2021: Muutoksia yhtyeen kokoonpanossa ja *After Laughter*

Yhtye ilmoitti 15. joulukuuta 2015 Jeremy Davisin jättävän yhtyeen. Tarkkaa syytä eroon ei ilmoitettu, mutta Facebookiin jaetussa tiedotteessa kerrottiin yhtyeen jäsenten eroavan hyvissä väleissä ja Paramoren jatkavan toimintaansa. Myöhemmin Davis kuitenkin haastoi yhtyeen jäljellä olevat jäsenet, Hayley Williamsin ja Taylor Yorkin, oikeuteen koskien epäselvyyksiä Davisin Paramoreen liittyvissä tuloissa. Keväällä 2017 uutisoitiin, että oikeudellinen riita oli selvitetty.

Tammikuussa 2016 Williams kertoi Twitterissä yhtyeen tekevän parhaillaan uutta albumia. Seuraavan vuoden helmikuussa yhtye ilmoitti entisen rumpalin, Zac Farron, paluusta Paramoreen. Jo ennen ilmoitusta tiedettiin Farron soittavan rumpuja uudella albumilla.

Huhtikuussa 2017 Paramore julkaisi uuden singlen, "Hard Times", ja 12. toukokuuta viidennen studioalbuminsa nimeltä *After Laughter*. Albumilta julkaistiin kaiken kaikkiaan viisi singleä. Albumin julkaisun jälkeen Paramore kiersi soittamassa ympäri maailmaa. Maailmankiertueen päätyttyä syyskuussa 2018 yhtye jäi tauolle.

Joulukuussa 2019 Williams ilmoitti aloittavansa soolouran. Tämä herätti epäilyksiä Paramoren lopettamisesta, mutta Williams tyrmäsi huhut myöhemmin naurettavina. Yhtyeen tauon aikana hän julkaisi kaksi sooloalbumia: *Petals for Armor* ja *Flowers for Vases / Descansos*.

### 2022–nykyhetki: *This Is Why*

Syyskuussa 2022 Paramore palasi tauolta ja julkaisi ensimmäisen singlen "This Is Why" kuudennelta studioalbumiltaan. Samanniminen albumi julkaistiin 10. helmikuuta 2023.

Albumin ensimmäisen singlen julkaisua seurasi lyhyt teatterikiertue Pohjois-Amerikassa syksyllä 2022. Yhtye esiintyi vuoden aikana myös muutamilla festivaaleilla Yhdysvalloissa, kuten When We Were Young, Austin City Limits ja Corona Capital. Albumin julkaisun jälkeen, maalis-huhtikuussa 2023, yhtye suuntaa kiertueelle Etelä-Amerikkaan, Isoon-Britanniaan ja Irlantiin. Toukokuussa alkaa areenakiertue Pohjois-Amerikassa ja muutama päivä ennen sen alkua Paramore lämmittelee Taylor Swiftiä kahdella The Eras Touriin kuuluvalla esiintymisellä.

Yhtyeen tauon aikana sen kiertuekokoonpanossa tapahtui muutoksia. Heinäkuussa 2022 Paramoren pitkäaikainen kiertuejäsen ja kitaristi Taylor Yorkin veli Justin York ilmoitti, että lakkaa kiertämästä yhtyeen kanssa ollakseen enemmän perheensä kanssa. Yorkin tilalle otettiin Brian Robert Jones. Yorkin lähdön aikoihin muita Paramoren kiertuejäseniä olivat basisti Joey Howard, kitaristi Logan MacKenzie ja rumpali Joseph Mullen.

Jäsenet
-------

### Nykyiset jäsenet

* Hayley Williams – laulu, akustinen kitara ja koskettimet (2004–)
* Taylor York – soolokitara (2007–)
* Zac Farro – rummut, lyömäsoittimet (2004–2010, 2017–)

### Nykyiset kiertuejäsenet

* Joey Howard – bassokitara (2015–)
* Logan MacKenzie – kitara (2017–)
* Joseph Mullen – rummut (2017–)
* Brian Robert Jones – kitara, taustalaulu (2022–)

### Entiset jäsenet

* Jason Bynum – kitara (2004–2005)
* John Hembree – bassokitara (2005)
* William 'Hunter' Lamb – kitara (2005–2007)
* Josh Farro – soolokitara, taustalaulu (2004–2010)
* Jeremy Davis – bassokitara (2004–2005, 2005–2015)

### Entiset kiertuejäsenet

* Josh Freese – rummut (2010–2011)
* Jason Pierce – rummut (2011–2012)
* Hayden Scott – rummut (2012)
* Ilan Rubin – rummut (2012–2013)
* Miles McPherson – rummut (2013)
* Jon Howard – rytmikitara, koskettimet, taustalaulu (2010–2016)
* Aaron Gillespie – rummut (2013–2017)
* Justin York – kitara, taustalaulu (2010–2022)

### Aikajana

Diskografia
-----------

*Pääartikkeli: Paramoren diskografia*
* *All We Know Is Falling* (2005)
* *RIOT!* (2007)
* *Brand New Eyes* (2009)
* *Paramore* (2013)
* *After Laughter* (2017)
* *This Is Why* (2023)

Lähteet
-------

1. 1 2  Biography allmusic.com. Viitattu 15.10.2009. (englanniksi)
2. 1 2  Bayer, Jonah: Born for This.  *Alternative Press*, Helmikuu 2008, nro 235.  (englanniksi)
3. ↑  Youth Gone Wild: An interview with Paramore themarshalltown.com. Viitattu 9.6.2011. (englanniksi)
4. ↑  ASL's Exclusive Interview With Paramore socialitelife.celebuzz.com. Viitattu 15.8.2012. (englanniksi)
5. 1 2  Interview with Paramore europunk.net. Viitattu 9.6.2011. (englanniksi)
6. ↑  History Paramore. Viitattu 15.10.2009. (englanniksi)
7. ↑  Interview with JEFF HANSON (part 2), artist manager and head of Silent Majority Group label hitquarters.com. Viitattu 9.6.2011. (englanniksi)
8. 1 2  Interview with Hayley Williams (vocals) crushmusicmag.com. Viitattu 17.3.2013. (englanniksi)
9. 1 2  Interview: Hayley Williams and Josh Farro of Paramore the-trades.com. Viitattu 9.6.2011. (englanniksi)
10. ↑  Hook-laden post-hardcore from Tennessee paramore.net. Viitattu 15.8.2012. (englanniksi)
11. ↑  October Fall - A Season In hell absolutepunk. Viitattu 15.10.2009. (englanniksi)
12. ↑  IT'S A BIRD, IT'S A PLANE™, IT'S SOUND OF SUPERMAN rhino. Viitattu 15.10.2009. (englanniksi)
13. ↑  Biography AllMusic. Viitattu 15.10.2009. (englanniksi)
14. 1 2  Full Biography MTV. Viitattu 20.4.2017. (englanniksi)
15. ↑  redemption. it's a long story. paramoreband.livejournal.com. Viitattu 15.10.2009. (englanniksi)
16. ↑  SEE THE BRAND NEW VIDEO FOR 'CRUSHCRUSHCRUSH' NOW! bebo.com. Viitattu 15.10.2009. (englanniksi)
17. ↑  The 51st Annual Grammy Awards Winners List grammy.com. Viitattu 15.10.2009. (englanniksi)
18. ↑  Paramore Shows paramore.net. Viitattu 15.10.2009. (englanniksi)
19. ↑  Twilight Movie Stepheniemeyer.com. Viitattu 4.8.2009. (englanniksi)
20. ↑  Paramore Dusts Off the Drama, Rocks in Return to Stage billboard.com. Viitattu 17.3.2013. (englanniksi)
21. ↑  MTV Unplugged: Paramore MTV. Viitattu 20.12.2010. (englanniksi)
22. ↑  2011 South American Tour (Updated) paramore.net. Viitattu 16.6.2011. (englanniksi)
23. ↑  Paramore Taking A Break In 2011 To Record New Album MTV. Viitattu 16.6.2011. (englanniksi)
24. ↑  Paramore Confirm Farro Brothers Have Left Band MTV. Viitattu 16.6.2011. (englanniksi)
25. ↑  Paramore Say They'll 'Definitely' Release New Music In 2011 MTV. Viitattu 16.6.2011. (englanniksi)
26. ↑  Listen to a clip of 'Monster' paramore.net. Viitattu 4.6.2011. (englanniksi)
27. ↑  Paramore to release new album in early 2012 nme.com. Viitattu 16.6.2011. (englanniksi)
28. ↑  Paramore set out plans for more new releases nme.com. Viitattu 15.8.2012. (englanniksi)
29. ↑  Paramore to release three new singles over the next three months – audio nme.com. Viitattu 15.8.2012. (englanniksi)
30. ↑  Paramore record vocal parts for new album nme.com. Viitattu 15.8.2012. (englanniksi)
31. ↑  4th Album Announcement paramore.net. Viitattu 6.12.2012. (englanniksi)
32. ↑  Paramore Get Personal On New Single 'Still Into You' mtv.com. Viitattu 17.3.2013. (englanniksi)
33. ↑  Paramore - These last few years have held some of the most... | Facebook *www.facebook.com*. Viitattu 19.2.2017.
34. ↑  Nate Rau: Paramore, former bassist embroiled in legal battle *Tennessean*.  4.3.2016. Viitattu 26.1.2016. (englanniksi)
35. ↑  James Rettig, Stereogum: Paramore Settle Legal Dispute With Former Bassist Jeremy Davis *SPIN*.  12.5.2017. Viitattu 26.1.2016. (englanniksi)
36. ↑  Hayley Williams Announces Paramore Is Writing a New Album *billboard.com*. Viitattu 22.1.2016. (englanniksi)
37. ↑  Rejoice, Paramore Fans: Drummer Zac Farro Is Back in the Band *Billboard*. Viitattu 21.4.2017.
38. 1 2  Caitlyn Ralph: Paramore release new single, "Hard Times," announce new album, ‘After Laughter’ *Alternative Press*.  19.4.2017. Viitattu 21.4.2017. (englanniksi)
39. ↑  Adrian Leuthauser: Paramore Clarify Year-end Reflection Is "Not a Breakup Announcement" *Alternative Press*.  10.12.2019. Viitattu 26.1.2016. (englanniksi)
40. ↑  Campbell, Rachel: Hayley Williams is releasing new music she’ll "call her own" in 2020 *Alternative Press*.  27.12.2019. Viitattu 5.12.2022. (englanniksi)
41. ↑  Krol, Charlotte: Hayley Williams reassures fans that Paramore aren’t breaking up *NME*.  2.1.2021. Viitattu 5.12.2022. (englanniksi)
42. ↑  Gomez, Jade: Paramore Announce New Album ‘This Is Why’ *Paper Magazine*.  28.9.2022. Viitattu 5.12.2022. (englanniksi)
43. ↑  Ruiz, Matthew Ismael: Paramore Announce New Album This Is Why, Share Video: Watch *Pitchfork*.  28.9.2022. Condé Nast. Viitattu 4.12.2022. (englanniksi)
44. ↑  Williams, Sophie: Paramore – ‘This Is Why’ review: the triumphant sound of a band reborn *NME*.  10.2.2022. Viitattu 10.2.2023. (englanniksi)
45. ↑  Skinner, Tom: Paramore announce intimate North American comeback tour *NME*.  15.7.2022. Viitattu 6.12.2022. (englanniksi)
46. ↑  Skinner, Tom: Paramore announce 2023 South American tour dates *NME*.  6.10.2022. Viitattu 6.12.2022. (englanniksi)
47. ↑  Carter, Emily: Paramore add second London show to 2023 arena tour *Kerrang!*.  28.10.2022. Viitattu 6.12.2022. (englanniksi)
48. ↑  Dailey, Hannah: Here Are the Artists Opening for Taylor Swift’s Eras Tour: Paramore, Phoebe Bridgers & More *Billboard*.  11.11.2022. Billboard Media. Viitattu 6.12.2022. (englanniksi)
49. ↑  Dailey, Hannah: Paramore Announces 2023 North American Tour: Here Are the Dates *Billboard*.  4.11.2022. Billboard Media. Viitattu 6.12.2022. (englanniksi)
50. ↑  York, Justin: "I have too many words that wouldn’t fit into this post..." *Instagram*.  15.7.2022. Viitattu 4.12.2022. (englanniksi)
51. ↑  Gubert, Jéssica: Who is currently in Paramore with Hayley Williams? *We Got This Covered*.  1.12.2022. Viitattu 6.12.2022. (englanniksi)
52. ↑  Paramore announce guitarist and drummer replacements for upcoming tour *altpress.com*. Viitattu 13 February 2011.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Paramore**.
* Paramoren kotisivut

Paramore

| 
* Hayley Williams
* Taylor York
* Zac Farro

 |
| --- |
| 
* Jeremy Davis
* Josh Farro
* Jason Bynum
* John Hembree
* William Lamb

 |

|  |  |
| --- | --- |
| Studioalbumit: | 
* *All We Know Is Falling*
* *Riot!*
* *Brand New Eyes*
* *Paramore*
* *After Laughter*
* *This Is Why*

 |
| Livealbumit: | 
* *Live in the UK 2008*
* *The Final Riot!*

 |
| EP:t: | 
* *The Summer Tic EP*
* *2010 Summer Tour EP*
* *The Only Exception EP*
* *Singles Club*
* *The Holiday Sessions*

 |
| Singlet: | 
* "Pressure"
* "Emergency"
* "All We Know"
* "Misery Business"
* "Hallelujah"
* "Crushcrushcrush"
* "That’s What You Get"
* "Decode"
* "Ignorance"
* "Brick by Boring Brick"
* "The Only Exception"
* "Careful"
* "Playing God"
* "Monster"
* "Now"
* "Still Into You"
* "Daydreaming"
* "Ain’t It Fun"
* "Hard Times"
* "Told You So"
* "Fake Happy"
* "Rose-Colored Boy"
* "Caught in the Middle"
* "This Is Why"
* "The News"
* "C’est Comme Ça"

 |
| Muuta: | Paramoren diskografia |